**ВРСТА, ТЕХНИЧКЕ КАРАКТЕРИСТИКЕ, КВАЛИТЕТ И ОПИС ДОБАРА,**

**Техничка спецификација:**

Софтвер ће бити коришћен за управљање системом заштите и спасавања за потребе ефикасног функционисања Општинског штаба за ванредне ситуације, јединица опште намене цивилне заштите и осталих субјеката од значаја за заштиту и спасавање.

Софтвер треба да има следеће могућности:

* формирање профила одабраних лица локалне самоуправе (јединице цивилне заштите опште намене, повереници цивилне заштите, чланови штаба за ванредне ситуације);
* електронско вођење евиденције материјалних средстава (унос средстава у систем, генерисање извештаја о расположивим средствима и једноставно уношење материјалних средстава које нису предвиђене Одлуком о личној и материјалној формацији јединица цивилне заштите које формирају ЈЛС);
* једноставно формирање извештаја о ванредним ситуацијама које су евидентиране у систему;
* започињање ванредне ситуације у систему након доношења одлуке комаданта штаба о проглашењу ванредне ситуације;
* унос података о догађајима током ванредних ситуација (текст, слика, локација);
* постављање фотографија са лица места о догађајима у оквиру ванредних ситуација;
* одређивање геореференцираних података о локацији догађаја који се дешавају током ванредне ситуације;
* унос података од стране већег броја лица које одреди Наручилац, као имаоце налога односно руковаоце софтверским системом у име Наручиоца, слање обавештења корисницима софтвера кроз систем;
* унос мапа у софтвер;
* унос специјалности за све профиле који се налазе у систему;

Омогућити да се софтверски систем користи за Aндроид, iOS као и WEB платформу, користећи нативни језик за сваку од захтеваних платформи. Потребно је да систем буде затвореног типа, како би кориснички приступ имали искључиво корисници које одреди локална самоуправа. Корисници ће имати вишеслојни ниво привилегија, креирање посебних привилегија. Све наведене функционалности морају бити садржане у оквиру јединственог софтверског решења.

**Одржавање:**

Пружање услуге одржавања и надоградње има за циљ да крајњим корисницима омогући несметано коришћење и функционисање система.

Сама услуга може се поделити у неколико категорија:

1. Одржавање
2. Ажурирање
3. Дорада и измене
4. Надоградња

**Одржавање софтверског система**

Ивршилац се обавезује да пружи Наручиоцу подршку у решавању и отклањању проблема насталих коришћењем самог софтвера, а у складу са препорукама произвођача оперативних система и у складу са стандардима добре пословне праксе.

Одржавање система врши се у складу са степеном озбиљности одређеног проблема, временом који је потребан за идентификовање и отклањање насталог проблема, као и начином на који је могуће извршити саму услугу решавања проблема.

|  |  |  |  |
| --- | --- | --- | --- |
| Дефиниција | Степен приоритета1 | Расположивост за реаговање | Време решавања |
| Кориснику потребан савет или помоћ у коришћењу софтвера | IV | 8 сати (радно време компаније) | 24 сата |
| Софтвер има малу грешку са малим утицајем на радне активности Корисника | III | 8 сати (радно време компаније) | 30 дана |
| Софтвeрске функционалности не раде у складу са спецификацијом софтвера чиме систем не ради пуним капацитетом | II | 24 сата | 15 дана |
| Софтверски систем није оперативан и онемогућено је његово коришћење | I | 24 сата | 7 дана |

1 – Извршилац врши верификацију и дефинисање степена приоритета

Извршилац се обавезује да обезбеди канале за комуникацију са Наручиоцем и то путем званичног телефона и електронске поште.

Извршилац се обавезује да ће решавању проблема приступити сходно њиховом приоритету а начин решавања биће прилагођен самом типу проблема, при чему начин може бити следећи:

1. Телефонско отклањање проблема и подршка при коришћењу софтвера
2. Даљинско решавање од стране техничких лица и обавештавање путем електронске поште или телефона
3. Решавање које захтева излазак на терен и директан рад на насталом проблему

Наручилац се обавезује да ће користити телефонску подршку искључиво у сврхе кратког саветовања и важног обавештавања које захтева брзо реаговање, док се Извршилац обавезује да ће на сваки послат захтев одговорити у року од 4 сата, а сам проблем отклонити у року дефинисаном у складу са степеном приоритета.

**Ажурирање софтверског система**

Извршилац се обавезује да ће водити рачуна о праћењу стандарда и препорука произвођача оперативних система (*Android, iOS, Google Chrome*), водећи рачуна да софтверски систем одговара свим новијим генерацијама тих система, односно на време обавестити Наручиоца којим генерацијама система је истекла подршка од стране произвођача, а самим тим и софтверског система.

Ажурирање софтверског система ће се вршити према правилима произвођача оперативних система, а контрола свих функционалности биће контролисана једном месечно.

**Дорада и измене**

Извршилац се обавезује да ће вршити дораду и измене у постојећим функционалностима у складу са захтевима Наручиоца и у складу са захтевима осталих корисника система, а са циљем бољег и ефикаснијег коришћења система.

Извршилац се такође обавезује да ће вршити мониторинг над радом серверског система, вршити контролу безбедносних протокола, а уједно радити и на унапређењима истих у складу са примерима добре праксе.

У случају да измене превазилазе постојећи скуп функционалности, Извршилац је дужан да обавести Наручиоца детаљним извештајем о свим новонасталим променама.

**Надоградња**

Додавање комплетно нових функционалности или потпуно мењање постојећих функционалности у корисничком смислу, обавезује Извршиоца да на време најави Наручиоцу, као и да у складу са тим одржи додатну обуку за коришћење, а уједно и да допуни приручник за коришћење софтвера.

Извршилац се обавезује да ће на годишњем нивоу додати минимум једну већу функционалност, коју је претходно тестирао у реалним условима рада, консултујући се са правилима струке из области заштите и спасавања. Додавањем сваке функционалности извршилац гарантује задржавање стабилности и оперативности софтверског система.

**Рок за испоруку и имплементацију софтвера:** максимум 10 дана од дана обостраног потписивања Уговора.

Имплементација софтвера подразумева креирање корисничког налога за Наручиоца, који ће бити јединствен за све три платформе на којима се користи софтвер (Android, iOS, Google Chrome). Имплементација софтвера се врши даљинским путем као и свака наредна надоградња. Наручилац мора да поседује платформу у виду мобилног телефона или рачунара, који обавезно имају приступ интернету.

**Место испоруке**: локација по налогу Наручиоца.

**Начин и рок плаћања**:

Након испоруке и имплементације предмета јавне набавке, на основу цена у Понуди, у року од максимум 45 (четрдесетпет) дана од дана пријема исправног електронског рачуна Привредног субјекта, а на основу потписаног Записника о пријему добра.

**Период важења уговора:** 12 (дванаест) месеци од дана закључења уговора.